ได้รับความเดือดร้อนด้านมลพิษทางอากาศจาก โรงแรมเอเชีย กรุงเทพ โปรดดูรูปและวีดีโอแนบ

บริเวณอาคารจอดรถโรงแรมเอเชียมีปล่องควันขนาดใหญ่ที่ทรุดโทรม ติดตั้งอยู่นอกตัวอาคาร ซึ่งได้ปล่อยมลพิษเป็นควันและเขม่า ขี้เถ้าสีดำออกมาจากปล่องควันดังกล่าวทุกวัน ตลอดเวลาที่มีการซักรีด

โดยคราบเขม่า ขี้เถ้า ฝุ่น มลพิษ ตลอดจนโลหะหนักจากสารเคมีที่เกิดจากการซักรีด ลอยไปตกค้างตามบริเวณหลังคาอาคารบ้านเรือน ต้นไม้ สิ่งของ และรถยนต์ ของประชาชน ตลอดจนมีกลิ่นแก๊ส ที่เป็นอันตราย ส่งผลเสียต่อและสุขภาพ (ระบบทางเดินหายใจ) ของผู้ได้รับผลกระทบเป็นอย่างมาก 

ซึ่งส่งผลต่อคุณภาพชีวิตของพนักงาน ลูกค้าโรงแรม และประชาชนบริเวณชุมชนใกล้เคียง ให้ได้รับผลเสียหายทางด้านสุขภาพ อย่างไม่อาจหลีกเลี่ยงได้

ซึ่งเป็นความเสียหายที่ไม่สามารถประเมินค่าได้ เพราะค่าฝุ่นมลพิษสามารถลอยกระจายไปได้ไกล แม้ไม่สามารถมองเห็นด้วยตาเปล่า ซึ่งทางโรงแรมไม่สามารถจะรับผิดชอบต่อชีวิตของพนักงาน ลูกค้า และประชาชน ที่อาจได้รับความเจ็บป่วย จาก มลพิษที่เกิดจากปล่องควันของโรงแรมได้ 

โปรดให้โรงแรมเอเชีย กรุงเทพ แสดงความรับผิดชอบ แก้ไขปัญหานี้ และปรับปรุงการปล่อยของเสียจากการทำธุรกิจของโรงแรม ให้ได้มาตรฐานตามกฏหมายด้วย จักขอบพระคุณยิ่ง